# Fernanda Torres

Fernanda Pinheiro Monteiro Torres, coneguda simplement com a Fernanda Torres (Rio de Janeiro, 15 de setembre de 1965), és una actriu, presentadora, escriptora i guionista brasilera. És la filla gran del matrimoni format pels actors Fernando Torres i Fernanda Montenegro. Té una extensa carrera i ha sigut guardonada amb nombrosos premis, on destaca el premi a la millor interpretació femenina del Festival de Cannes de 1986.

## Carrera artística
### Debut al teatre i primeres passes a la TV

Als 13 anys, Fernanda Torres (el nom es troba també abreujat com Nanda), va entrar a O Tablado, una reputada escola d'art dramàtic de Rio de Janeiro. La seva estrena als teatres va tenir lloc l'any 1978, amb l'obra de Maria Clara Machado Um Tango Argentino. El 1979, va debutar a la televisió, dins del programa Nossa cidade, dirigit per Sérgio Britto. Aquell mateix any va actuar per primer cop en una sèrie de televisió, apareixent a un capítol de Aplauso, de la TV Globo, sota la direcció de Domingos Oliveira.
Amb 15 anys va arribar la seva primera aparició en una telenovel·la, interpretant el personatge de Fauna Rosa França durant trenta episodis de la sèrie Baila comigo, de Manoel Carlos. També aquell 1981, interpretà a Marília Ribeiro a la novela Brilhante, a les ordres de Gilberto Braga. L'any 1983 va fer el paper de Daisy Cantomaia a Eu prometo, dirigida per Janete Clair. El seu primer paper protagonista va arribar el 1986, quan de nou Janete Clair va comptar amb ella per donar vida a Simone Marques al remake de Selva de Pedra.
Seguint la dècada dels 80, va tenir papers a la minisèrie Parabéns pra você, al programa Caso Especial dedicat a l'obra d'Oscar Wilde El fantasma de Canterville i també va aparèixer amb l'actor Paulo Guarnieri al musical Concertos para a juventude, programa que va rebre el reconeixement de la Unesco com a model per a la divulgació de la música clàssica.

### Estrena al cinema

Al mateix temps que Fernanda Torres començava la seva carrera a la televisió brasilera, també va arribar la seva oportunitat al món del cinema. Va ser amb disset anys, l'any 83, quan va obtenir un paper a la pel·lícula Inocência, basada en l'obra homònima del vescomte Alfredo Taunay i dirigida per Walter Lima Jr. L'any 1985 va actuar al film A marvada carne, una actuació que li va valdre el primer premi de la seva carrera, al Festival de Gramado.
De la vintena llarga de pel·lícules en les que ha actuat, en destaquen Eu sei que vou te amar, d'Arnaldo Jabor (1986), amb la que es va endur ex aequo el premi a la millor actriu al 39è Festival de Cannes; Com licença, eu vou à luta (1986), que també va ser guardonada a Nantes; One man's war (1991), on va compartir pantalla amb Sir Anthony Hopkins i O que é isso, companheiro? (1997), que va estar nominada als Oscar de 1998 en la categoria de millor pel·lícula estrangera.
Fernanda s'ha posat a les ordres del seu marit, el director Andrucha Waddington, en dues ocasions: a Gêmeas (1999) i a Casa de Areia (2005). En ambdues hi actua la mare de Torres, Fernanda Montenegro. També va participar junt al seu germà, Cláudio Torres, dels guions de Diabólica (1997) i Redentor (2004).

### Incursions al teatre

Al teatre, Fernanda ha actuat en una dotzena de peces de teatre. Van destacar: Orlando, de Bia Lessa (1989); 5 x comédia, d'Hamilton Vaz Pereira (1994); Da gaivota, de Daniela Thomas (1998) i Duas mulheres e um cadáver, d'Ardebal Freire Filho (2000).
Va ser primera actriu de la companyia Ópera seca, fundada per Gerald Thomas i va actuar en tres obres. La més important va ser l'adaptació de l'obra del mateix Thomas, The flash and crash days (1991), on Fernanda Montenegro també hi apareix i que es va representar en una gira per diversos països.

### Humor a televisió (anys 90)

Exceptuant la minisèrie Luna Caliente (1999) dirigida per Jorge Furtado, la resta d'aparicions de Torres a televisió durant la dècada dels noranta van explotar la seva vis còmica. Com a mostra, les seves actuacions a Terça nobre (1994) o a A comédia da vida privada (1995-97). Així mateix, va intervenir al programa Vida ao vivo Show.

#### Os normais (2001-03)

Entre 2001 i 2003 va ser la protagonista femenina de la sèrie Os normais, que mostrava amb un registre humorístic innovador el dia a dia de la parella formada pels personatges principals, Vani i Rui (interpretat per Luiz Fernando Guimarães). Sota la direcció de José Alvarenga Jr. i amb guió d'Alexandre Machado i Fernanda Young, el programa va esdevenir una sèrie de culte i va tenir dues adaptacions cinematogràfiques: Os normais - O filme (2003) i Os normais 2 – A noite mais maluca de todas (2009).

### Segle XXI

Entre 2003 i 2008 va protagonitzar el monòleg A casa dos budas ditosos, escrita per João Ubaldo Ribeiro i dirigida per Domingos Oliveira. Va rebre dos guardons per aquest paper: els premis Qualidade Brasil i Shell.
L'any 2008 va aparèixer, junt a Evandro Mesquita, en la secció Sexo Oposto dins del magazín dominical Fantástico. Entre 2011 i 2015 va protagonitzar la sèrie Tapas e beijos i el 2018 va formar part de la sèrie Sob Pressão, interpretant la Renata. L'any 2019 va tenir un paper a Filhos da Pátria i el 2020 a Diário de um confinado.
Va interpretar Eunice Paiva, una advocada que va lluitar contra la Dictadura militar brasilera, a Ainda Estou Aqui. El film va tenir una gran repercussió internacional, i Torres va ser nominada als Globus d'Or, els Satellite, els Critic's Choice o els Oscar, a més de l'APCA al Brasil.

## Carrera d'escriptora

A més del seu treball com a guionista, des de 2007 na Fernanda Torres ha sigut columnista i col·laboradora de diferents revistes brasileres, com Veja, Piauí o Folha. Fruit d'aquest treball, l'any 2014 va publicar un recull d'articles al lilbre Sete anos.
D'altra banda, també ha publicat dues novel·les. Fim (2013) narra la història de cinc amics de mitjana edat a la ciutat de Rio, mentre que A glória e seu cortejo de horrores (2017) ens presenta al protagonista Mário Cardoso, un actor en hores baixes, de qui repassa amb humor la seva vida personal i professional, circumscrivint-la a la història recent del Brasil.

## Vida personal

L'actriu s'ha casat en tres ocasions. Amb només 17 anys es va casar amb l'actor Pedro Bial, de qui es va divorciar el 1985. El seu segon matrimoni (1991 - 1995) va ser amb el director i autor teatral nord-americà Gerald Thomas, amb qui havia treballat a la Companhia Ópera Seca. En darrer lloc, l'any 1998 va contraure matrimoni amb el director de cinema Andrucha Waddington; malgrat es van separar el 2009, van reprendre la relació el 2010.
Nanda i Waddington han tingut dos fills: Joaquim (2000) i Antônio (2008).

## Filmografia
### Televisió

| Any | Títol | Personatge / Funcions |
| 1979 | Aplauso | Soraia |
| 1981 | Baila Comigo | Fauna Rosa França |
| 1981 | Brilhante | Marília Newman Carvalho |
| 1982 | Concertos para a Juventude | presentadora |
| 1983 | Parabéns pra Você | Irene |
| 1983 | Vídeo Show | presentadora especial |
| 1983 | Caso Especial | Clara |
| 1983 | Caso Especial | Maria Alice |
| 1983 | Eu Prometo | Dayse Ribeiro Cantomaia |
| 1986 | Selva de Pedra | Simone Marques / Rosana Reis |
| 1994 | Terça Nobre | Diana |
| 1994 | Terça Nobre | Dorinha |
| 1994 | Terça Nobre | Lúcia McCartney |
| 1995–97 | A Comédia da Vida Privada | diversos personatges |
| 1998–99 | Vida ao Vivo Show | diversos personatges |
| 1999 | Luna Caliente | Dora |
| 2001 | As Filhas da Mãe | Lulu de Luxemburgo (jove) |
| 2001–03 | Os Normais | Vanilce "Vani" Alencar |
| 2002 | Brava Gente | Jaci |
| 2004 | Um Só Coração | Fernanda Montenegro (jove) |
| 2004 | Sitcom.br | Nana |
| 2006 | Os Amadores | Alice |
| 2008 | Sexo Oposto | diversos personatges |
| 2009 | Bicho Homem | diversos personatges |
| 2010 | Programa Piloto | Renata |
| 2010 | As Cariocas | Cris |
| 2010 | Amoral da História | diversos personatges |
| 2011–15 | Tapas & Beijos | Fátima de Souza |
| 2016 | Mister Brau | Bárbara |
| 2016–17 | Minha Estupidez | presentadora |
| 2017–19 | Filhos da Pátria | Maria Teresa Bulhosa |
| 2018 | Sob Pressão | Dra. Renata Gomes |
| 2019 | Mulheres Fantásticas | narradora |
| 2020 | Todas as Mulheres do Mundo | Estela |
| 2020 | Diário de Um Confinado | Leonor |
| 2020 | Amor e Sorte | Lúcia |
| 2020 | Gilda, Lúcia e o Bode | Lúcia |
| 2023 | Fim | Celeste |
| 2024 | Um Beijo do Gordo | ella mateixa |

### Cinema

| Any | Títol | Personatge |
| 1983 | Inocência | Inocência |
| 1984 | Amenic - Entre o Discurso e a Prática | |
| 1985 | A Marvada Carne | Carula |
| 1985 | Madame Cartô | Voz |
| 1985 | Sonho Sem Fim | Cigana |
| 1986 | Eu Sei que Vou Te Amar | Ela |
| 1986 | Com Licença, Eu Vou à Luta | Eliane |
| 1988 | A Mulher do Próximo | Isabel |
| 1988 | Fogo e Paixão | Mulher da Maçã |
| 1989 | Kuarup | Francisca |
| 1990 | Beijo 2348/72 | Claudete |
| 1991 | One Man's War | Dolly |
| 1993 | Capitalismo Selvagem | Elisa Medeiros |
| 1996 | O Judeu | Brites Cardoso |
| 1996 | Terra Estrangeira | Alex |
| 1997 | Miramar | A Produtora |
| 1997 | O Que É Isso, Companheiro? | Maria Augusta Carneiro |
| 1998 | O Primeiro Dia | Maria |
| 1998 | Traição | Irene |
| 1999 | Gêmeas | Iara |
| 1999 | Gêmeas | Marilena |
| 2003 | Os Normais - O Filme | Vani |
| 2004 | Redentor | Isaura (jove) |
| 2005 | Casa de Areia | Áurea / Maria |
| 2007 | Saneamento Básico, o Filme | Marina Marghera de Figueiredo |
| 2007 | Jogo de Cena | ella mateixa |
| 2009 | A Mulher Invisível | Lúcia |
| 2009 | Os Normais 2 - A Noite Mais Maluca de Todas | Vani |
| 2019 | Lina Bo Bardi – A Marvelous Entanglement | Lina Bo Bardi (jove) |
| 2019 | Babenco - Alguém Tem que Ouvir o Coração e Dizer: Parou | ella mateixa |
| 2020 | Os 8 Magníficos | ella mateixa |
| 2024 | Ainda Estou Aqui | Eunice Paiva |

### Teatre

| Any | Títol | Personatge |
| 1978 | Um Tango Argentino | |
| 1980 | O Mito de Aukê | |
| 1981 | Pequenos Burgueses | |
| 1983–85 | Rei Lear | Cordélia |
| 1989 | Orlando: A Biography | Orlando |
| 1991 | The Flash and Crash Days | |
| 1993 | O Império das Meias Verdades | Porco |
| 1995 | Dom Juan | |
| 1996–98 | 5x Comédia | diversos personatges |
| 1998 | Da Gaivota | Nina |
| 2000–01 | Duas Mulheres e um Cadáver | Ana |
| 2003–act. | A Casa dos Budas Ditosos | Libertina |
| 2009 | Deus é Química | |

## Referències

* 1 2 3 4 5 6 «Perfil Completo» (en portuguès brasiler). Memôria Globo. Arxivat de l'original el 2019-12-23. [Consulta: 26 març 2021].
* ↑ «Fernanda Torres». Revista Época. Arxivat de l'original el 2021-08-05. [Consulta: 27 març 2021].
* ↑ «Biografia» (en portuguès brasiler). Pure People. Arxivat de l'original el 2020-04-11. [Consulta: 26 març 2021].
* ↑ «Fernanda Torres homenageia a mãe, e Fernanda Montenegro responde: 'Obrigada, Nanda'». Gshow - globo.com, 16-10-2020. Arxivat de l'original el 2020-10-20. [Consulta: 27 març 2021].
* ↑ «Fernanda Torres» (en portuguès brasiler). Istoé Gente. Arxivat de l'original el 2021-04-21. [Consulta: 26 març 2021].
* 1 2 «Fernanda Torres faz 46 anos nesta quinta-feira». F5 - Folha de São Paulo, 15-09-2011. Arxivat de l'original el 2021-04-16. [Consulta: 26 març 2021].
* ↑ Seco, Duh. «Há 36 anos, Censura atrapalhou desenvolvimento de Brilhante, de Gilberto Braga; confira resumo da trama». TV História, 28-09-2017. Arxivat de l'original el 2021-04-10. [Consulta: 26 març 2021].
* ↑ Bazolli, Ana Paula. «Fernanda Torres relembra sua primeira protagonista em 'Selva de Pedra' aos 20 anos: 'Tinha que ter muita maturidade'». Gshow - Globo.com, 22-08-2019. Arxivat de l'original el 2020-06-14. [Consulta: 26 març 2021].
* ↑ «Parabéns pra Você». Memória Globo. Arxivat de l'original el 2021-04-19. [Consulta: 26 març 2021].
* ↑ «Concertos para a Juventude». Memória Globo. Arxivat de l'original el 2020-08-03. [Consulta: 26 març 2021].
* ↑ Carvalho, Felipe. «Fernanda Torres fala da evolução do cinema: "Antes era obrigação ter cenas de nudez"». Marie Claire - globo.com, 16-08-2019. Arxivat de l'original el 2020-08-05. [Consulta: 26 març 2021].
* ↑ «'A marvada carne', com Fernanda Torres, é atração do Cinema Falado». Estado de Minas, 21-01-2020. Arxivat de l'original el 2021-01-24. [Consulta: 26 març 2021].
* ↑ «Fernanda Torres» (en castellà). Play TV - abc.es. [Consulta: 26 març 2021].
* ↑ «[https://web.archive.org/web/20220605115240/https://www.imdb.com/title/tt0122480/awards/?ref_=tt_awd Eu Sei Que Vou Te Amar (1986) Awards]». IMDB. Arxivat de l'original el 2022-06-05. [Consulta: 26 març 2021].
* ↑ «Com Licença, Eu Vou à Luta (1986) Awards». IMDB. [Consulta: 26 març 2021].
* ↑ «One half of one man's war». New York Magazine, 22-04-1991, pàg. 81.
* ↑ «'O Que É Isso, Companheiro?' vai disputar o Oscar 1998». Folha de São Paulo, 11-02-1998. Arxivat de l'original el 2020-11-11. [Consulta: 26 març 2021].
* ↑ «Gêmeas (1999)» (en portuguès brasiler). RioFilme. Arxivat de l'original el 2021-04-13. [Consulta: 26 març 2021].
* ↑ «'Casa de Areia', com Fernanda Torres e Fernanda Montenegro, no Corujão». Grupo Globo, 01-09-2016. Arxivat de l'original el 2021-04-18. [Consulta: 26 març 2021].
* ↑ «´Diabólica´ de Nelson Rodrigues vai às telas». Folha de São Paulo, 28-04-1997. [Consulta: 26 març 2021].
* ↑ «Irmãos repetem parceria em 'O Redentor'». Folha de São Paulo, 26-03-2021.
* ↑ «Orlando» (en portuguès brasiler). Enciclopédia Itaú Cultural. Arxivat de l'original el 2020-02-19. [Consulta: 26 març 2021].
* ↑ «5 X Comédia». Enciclopédia Itaú Cultural. Arxivat de l'original el 2019-11-05. [Consulta: 26 març 2021].
* ↑ «Fernanda Montenegro, a gaivota, estréia no Leblon». Folha de São Paulo, 31-07-1998. Arxivat de l'original el 2023-06-03. [Consulta: 26 març 2021].
* ↑ «Três mulheres e um cadáver desembarcam em São Paulo». Folha de São Paulo, 06-03-2021. Arxivat de l'original el 2023-06-03. [Consulta: 26 març 2021].
* ↑ «http://enciclopedia.itaucultural.org.br/grupo399384/companhia-de-opera-seca». Enciclopédia Itaú Cultural. Arxivat de l'original el 2020-08-14. [Consulta: 26 març 2021].
* ↑ «The Flash and Crash Days» (en portuguès brasiler). Enciclopédia Itaú Cultural. Arxivat de l'original el 2019-08-25. [Consulta: 26 març 2021].
* ↑ Alves Jr., Diceu. «Fernanda Montenegro: dez peças marcantes da grande atriz brasileira». Veja São Paulo. Arxivat de l'original el 2021-08-04. [Consulta: 26 març 2021].
* ↑ «Luna caliente» (en portuguès brasiler). Memório Globo. Arxivat de l'original el 2021-04-23. [Consulta: 26 març 2021].
* ↑ «Fernanda Torres de volta ao vídeo». TV Folha - Folha de São Paulo, 24-04-1994. Arxivat de l'original el 2023-06-03. [Consulta: 26 març 2021].
* ↑ «A Comédia da Vida Privada (1995–1997) Full Cast & Crew». IMDB. [Consulta: 26 març 2021].
* ↑ Santana, André. «Humorístico Vida ao Vivo Show estreava há 19 anos». Observatório da TV. Arxivat de l'original el 2021-04-16. [Consulta: 26 març 2021].
* ↑ Rodrigues, Guilherme. «Fernanda Torres e Luiz Fernando Guimarães se reencontram no Encontro e a web relembra Os Normais». Observatório da TV. Arxivat de l'original el 2020-04-21. [Consulta: 26 març 2021].
* ↑ Santana, André. «Os Normais estreava há 16 anos». Observatório da TV. Arxivat de l'original el 2021-04-16. [Consulta: 26 març 2021].
* ↑ Pratini, Vitória. «"Eu faria Os Normais 3 com prazer", revela Fernanda Torres». Adoro cinema, 06-10-2019. Arxivat de l'original el 2019-12-06. [Consulta: 26 març 2021].
* ↑ Ribeiro, Marcela. «Fernanda Torres lembra último contato com João Ubaldo: "era muito afetuoso"». UOL Entretenimento, 18-07-2014. Arxivat de l'original el 2021-04-16. [Consulta: 26 març 2021].
* ↑ Gonçalves, Aline. «A peça de Fernanda Torres». O Tempo, 31-08-2017. Arxivat de l'original el 2021-04-16. [Consulta: 26 març 2021].
* ↑ «Sexo Oposto» (en portuguès brasiler). Memória Globo. Arxivat de l'original el 2021-04-23. [Consulta: 26 març 2021].
* ↑ «Fantástico» (en portuguès brasiler). G1 - globo.com. Arxivat de l'original el 2020-03-27. [Consulta: 26 març 2021].
* ↑ «Tapas e beijos». Teledramaturgia. Arxivat de l'original el 2020-02-01. [Consulta: 26 març 2021].
* ↑ Kogut, Patrícia. «Fernanda Torres estará na nova temporada de 'Sob pressão'». O Globo, 17-01-2018. Arxivat de l'original el 2020-08-14. [Consulta: 26 març 2021].
* ↑ «Filmography». IMDb. Arxivat de l'original el 2019-07-21. [Consulta: 27 març 2021].
* ↑ Goodfellow, Melanie; Tartaglione, Nancy. «'I'm Still Here' Political Drama Earns 10-Minute Ovation At Venice Film Festival Premiere». Deadline Hollywood, 01-09-2024. [Consulta: 1r setembre 2024].
* ↑ Pinto, Flávio. «Golden Satellite 2025: “Ainda Estou Aqui“ e Fernanda Torres recebem indicações» (en portuguès brasiler). CNN Brasil, 16-12-2024. [Consulta: 10 febrer 2025].
* ↑ «Fernanda Torres, Debora Falabella e Alaíde Costa entre os vencedores do Prêmio APCA; veja lista completa» (en portuguès brasiler). O Globo, 21-01-2025. [Consulta: 10 febrer 2025].
* ↑ «Sete anos (Português) Capa comum – 14 outubro 2014». Amazon. [Consulta: 27 març 2021].
* ↑ Torres, Fernanda. Sete anos : crônicas, 2014. ISBN 978-85-359-2460-2. Arxivat 2024-05-21 a Wayback Machine.
* ↑ Torres, Fernanda. Fim. 1a. ; 7a reimpression. São Paulo: Companhia das Letras, 2014. ISBN 978-85-359-2359-9. Arxivat 2024-05-21 a Wayback Machine.
* ↑ «Fim (Português) Capa comum – 7 novembro 2013». Amazon. [Consulta: 27 març 2021].
* ↑ Torres, Fernanda. A glória e seu cortejo de horrores. 1a. edição, 2017. ISBN 978-85-359-2993-5. Arxivat 2024-05-21 a Wayback Machine.
* ↑ «A glória e seu cortejo de horrores (Português) Capa comum – 10 novembro 2017». Amazon. Arxivat de l'original el 2024-05-21. [Consulta: 27 març 2021].
* ↑ «Fernanda Torres lembra casamento com Bial e brinca: 'Devo ao Pedro o primeiro capítulo deste livro'». Gshow - globo.com, 10-11-2017. Arxivat de l'original el 2021-03-05. [Consulta: 27 març 2021].
* ↑ «Eu ando exausto da vida». Istoé Gente, 06-06-2005. Arxivat de l'original el 2021-08-04. [Consulta: 27 març 2021].
* ↑ «O garoto da hora». Cotidiano - Folha de São Paulo, 30-08-1998. Arxivat de l'original el 2024-05-21. [Consulta: 27 març 2021].
* ↑ «Andrucha Waddington reata casamento com Fernanda Torres», 27-10-2010. Arxivat de l'original el 2021-04-13. [Consulta: 27 març 2021].
* ↑ «Relembre casais que, como Ewbank e Gagliasso, reataram após traição». Ego - globo.com. Arxivat de l'original el 2019-12-27. [Consulta: 27 març 2021].
* ↑ «Tudo sobre Fernanda Torres». Na telinha - UOL. Arxivat de l'original el 2020-11-23. [Consulta: 27 març 2021].